Ǹdzóe bia. Á gitíd. Sáləmen Dávid. 2Ǎ Ńtondôbə, Ǹtí wāān, dzwé dóe lə́ wúmu adzé á ńgūmā sí ósə ! A lodo yób yayia ǹtómbā wóe ! 3Ânyǔ bān bɔ́n ai bǎn míńkə́ŋə́lə́ mí bɔ́n, o ngábonde ǹgungúl ndā kɔ̄a ósū ébá bálúman ai wa, nə́ ó dib kada kádá ǹzízíŋ wóe anyu. 4Éyɔŋ mǎfɔmbɔ yób wóe, esíé yā miǹnyǔ míe, ngɔn ai átítiě yā ō ngákə wabəm, 5Dzé é nə́ mod nə́ watsog nyé, mɔ́n Ādam, a nə zǎ dzómo, nə́ wamvaman ai nyé ? 6O ngákom nyé a súbugu babi ai ǹkóŋ zāmbá; o dzamán nyē ai dúmá fǔfulu ai miǹkokoe; 7o tə́lé nye ǹdzóe bisíé yā mɔ́ móe; byə́m bísə, o dzoge nyé ai byá á məkǒl á sī: 8biyə́m bísə, tɔ ébí bīnén tɔ ébí bītɔ̄g, vɔs ai tsíd yā məfan, 9anɔ̌n yā yób fǔfulu ai kɔ̌s yā máŋ ai é byə́m bísə̄ byáwulu m̀bíl á məzěn mə́ máŋ. 10Ǎ Ńtondôbə, Ǹtí wāān, dzwé dóe lə́ wúmu adzé á ńgúmā sí ósə.